
Tisztelt Képviselő-testület!

A Martfű Város Önkormányzata gesztor településként bonyolította, a Szolnok – Martfű összekötő kerékpárút megvalósítását. A kerékpárút fenntartási időszakát lezáró helyszíni ellenőrzését, az Innovációs és Technológiai Minisztérium képviselői 2018. július 04-én lefolytatták. A helyszíni ellenőrzést követően megküldték önkormányzatunk részére az elkészült jegyzőkönyvet és az intézkedési tervet. Az intézkedési terv tartalmazza azokat a munkákat, melyeket a megadott határidőig el kell végeznie önkormányzatunknak, valamint Rákócziújfalu és Rákóczifalva önkormányzatának.

Ezek a munkák a kerékpárút teljes martfűi külterületi szakaszán a következők:
- A tervben szereplő és elültetett fák pótlása 50 db
- Az aszfalt repedések emulzióval történő kiöntése
- A kerékpárút kétoldali padkájának felújítása javítása (külterületi szakasz hossza 4 km)
- Közlekedési táblák pótlása.
A munkálatok várható költsége bruttó 3.000.000.- Ft.
A meghatározott feladatok elvégzésére fedezetet nem tartalmaz az önkormányzat 2018. évi költségvetése.
Az intézkedési tervet előterjesztésemhez mellékelem.

Kérem előterjesztésem megtárgyalását, s az alábbi határozati javaslat elfogadását.

Határozati javaslat:
/2018. (…….) Határozat

A Szolnok – Martfű összekötő kerékpárút Martfű külterületi szakaszán, az intézkedési tervében meghatározott feladatok elvégzéséhez szükséges előirányzat biztosításáról

Martfű Város Önkormányzatának Képviselő-testülete megtárgyalta, a Szolnok – Martfű összekötő kerékpárút Martfű külterületi szakaszán, az intézkedési tervében meghatározott feladatok elvégzéséhez szükséges előirányzat biztosítására vonatkozó előterjesztést. A képviselő-testület a kerékpárút érintett szakaszán elvégzendő feladatokra, bruttó 3.000.000.- Ft előirányzatot biztosít, az önkormányzat 2018. évi költségvetés általános tartalékkeretének terhére.

Erről értesülnek:
1.	JNSZ Megyei Kormányhivatal
2.	Valamennyi képviselő helyben
3.	Pénzügyi és Adóügyi Iroda helyben
4.	Műszaki Iroda helyben
5.	Irattár

Martfű, 2018. október 24.
		Dr. Papp Antal
		Polgármester
Látta: Szász Éva jegyző

